அறிவியலுக்கான ராயல் ஸ்வீடிஷ் அகாடமியால் வேதியியலின் பல்வேறு உட்பிரிவு வேதியலாளருக்கு நோபல் பரிசு வழங்கப்படுகிறது. 1896 ஆம் ஆண்டில் இறந்த ஆல்ஃபிரட் நோபலின் 1895 ஆம் ஆண்டு உயிலின்படி நிறுவப்பட்ட ஐந்து நோபல் பரிசுகளில் இது ஒன்றாகும். வேதியியல், இயற்பியல், இலக்கியம், சமாதானம் மற்றும் உடலியல் அல்லது மருத்துவம் ஆகியவற்றில் சிறந்த பங்களிப்பிற்காக இந்த பரிசுகள் வழங்கப்படுகின்றன. அறிவியலுக்கான ராயல் ஸ்வீடிஷ் அகாடமியால் நிறுவப்பட்ட ஐந்து உறுப்பினர் கொண்ட குழுவின் பரிந்துரையின் அடிப்படையில் தேர்ந்தெடுக்கப்படும் நபருக்கு நோபல் ஃப்வுண்டெஷன் பரிசு வழங்கும்.

வேதியியல் பிரிவுக்கான முதல் நோபல் பரிசை 1901 ஆம் ஆண்டில் நெதர்லாந்தின் ஜாகுபஸ் ஹென்றிஸ் வான்ட் ஹாஃபிடம் வழங்கப்பட்டது. ஒவ்வொரு பெறுநரும் ஒரு பதக்கம், ஒரு டிப்ளமோ மற்றும் ஆண்டுக்காண்டு மாறுபடும் ரொக்கப் பரிசு வழங்கப்படுகிறது. 1901 ஆம் ஆண்டில், வான் டொஃப் ஹாஃப் 150,782 SEK ரொக்கத்தைப் பெற்றார். இது 2007 டிசம்பரில் 7,731,004 SEK ரொக்கத்திற்குச் சமமாக உள்ளது. 
ஒவ்வொரு ஆண்டும் நோபல் இறந்த டிசம்பர் 10 அன்று விழாவெடுத்து இந்த விருது வழங்கப்படுகிறது. வேதியியலின் எந்தப் பிரிவைக் காட்டிலும் கரிம வேதியியல் பிரிவில் குறைந்தது 25 வேதியலாளர்களாவது நோபல் பரிசு பெற்றிருப்பர். ஜேர்மனியர்கள் ரிச்சார்ட் குன்ன் (1938) மற்றும் அடோல்ப் புடானந்த் (1939) ஆகிய இரு வேதியியல் நோபல் பரிசு பெற்றவர்களுக்கும் பரிசு வழங்க அவர்களது அரசு ஒப்புதல் வழங்கப்படவில்லை. பின்னாளில் அவர்கள் இருவருக்கும் ஒரு பதக்கம் மற்றும் டிப்ளமோ கொடுக்கப்பட்டது ஆனால் ரொக்கப்பரிசு கொடுக்கப்படவில்லை. ஃபிரடெரிக் சாங்கர் என்ற வேதியலாளர் வழங்கிய பங்களிப்பிற்காக 1958 மற்றும் 1980 ஆம் ஆண்டுகளில் ஒரே பாடப்பிரிவில் இருமுறை நோபல் பரிசை வென்றெடுத்தார். ஜான் பார்டீன் என்ற மற்றொருவர் 1956 மற்றும் 1972 ஆம் ஆண்டுகளில் இயற்பியலில் நோபல் பரிசு பெற்றார். மரியா ஸ்கலோடோவ்ஸ்கா-கியூரி 1903 ஆம் ஆண்டில் இயற்பியல் பாடத்திற்காகவும், 1911 இல் வேதியியல் பாடத்திற்காகவும் நோபல் பரிசுகளை இருமுறை வென்றனர். லினஸ் பவுலிங் 1954 இல் வேதியியல் பாடத்திலும், 1962 இல் சமாதானம் பாடத்திலும் நோபல் பரிசுகளை இருமுறை வென்றார். ஆக, இருவர் இருமுறை நோபல் பரிசு வென்றனர். 2016 ஆம் ஆண்டில் மரியா ஸ்கலோடோவ்ஸ்கா-கியூரி, ஐரீன் ஜோலியட்-கியூரி (1935), டோரதி ஹோட்கின் (1964) மற்றும் அடா யோனத் (2009) ஆகிய் நான்கு பெண்களையும் சேர்த்து 174 நபர்களுக்கு பரிசு வழங்கப்பட்டது. இதுவரை எட்டு ஆண்டுகள் வேதியியல் பாடத்தில் நோபல் பரிசு வழங்கப்படாமலும் இருந்துள்ளது.

மேற்கோள் மற்றும் குறிப்பு
உசாத்துணை
வேதியியலில் நோபல் பரிசுப் பெற்றவர்களின் பட்டியல்
வெளி இணைப்புகள்